# СПИСЪК

**на допуснатите и недопуснатите кандидати за длъжността „главен експерт”**

**в отдел „Водено от общностите местно развитие”,**

**дирекция „Развитие на селските райони”**

**І. ДОПУСНАТИ ДО КОНКУРСА КАНДИДАТИ:**

1.Б. К. Асенов;

2. Б. Д. Тодоров;

3. К. Д. Петков;

4. В. К. Милева – Йорданова.

Посочените допуснати кандидати трябва да се явят за **решаване на тест** на **25.06.2024 г.** /вторник/ от **10:00** часа в сградата на Министерство на земеделието и храните – Център за административно обслужване.

С успешно представилите се кандидатище се проведе **интервю в същия ден** в сградата на Министерството на земеделието и храните.

**II. НЕДОПУСНАТИ ДО КОНКУРСА КАНДИДАТИ:**

Няма недопуснати кандидати.

**ИНФОРМАЦИЯ ЗА ДОПУСНАТИТЕ ДО УЧАСТИЕ В КОНКУРСA КАНДИДАТИ**

Нормативни актове за подготовка:

1. Закон за администрацията;

2. Закон за държавния служител;

3. Устройствен правилник на Министерството на земеделието и храните;

4. Програма за развитие на селските райони 2014-2020 г. –

<https://www.mzh.government.bg/bg/politiki-i-programi/programi-za-finansirane/programa-za-razvitie-na-selskite-rayoni/normativna-uredba/>

5. Закон за управление на средствата от Европейските фондове при споделено управление

6. Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие” за периода 2014 - 2020 г. (обн., ДВ, бр.52 от 2016 г., изм. и доп., бр. 32 от 2017 г., изм., бр. 55 от 2017 г., бр. 68 от 2017 г., бр. 2 от 2018 г., бр. 54 от 2018 г., бр. 21 от 15.03.2022 г., бр. 60 от 2022 г., бр. 70 от 2022 г., бр. 63 от 2023 г., изм. и доп., бр. 87 от 2023 г.);

7. Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. (обн., ДВ, бр. 100 от 2015 г., изм. и доп., бр. 38 от 2016 г., бр. 69 от 2017 г.);

8. Наредба № 1 от 2016 г. за прилагане на подмярка 19.4 „Текущи разходи и популяризиране на стратегия за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014 - 2020 г. (обн., ДВ, бр. 9 от 2016 г., изм. и доп., бр. 53 от 2016 г.).

Система за определяне на резултатите:

1. Тест:

В теста ще бъдат включени въпроси, свързани с професионалната област на длъжността, включително за проверка на компютърната квалификация, и устройството и функциите на Министерството на земеделието и храните.

Тестът включва 40 затворени въпроса с един възможен верен отговор. Въпросите са разпределени в 3 групи. Всеки верен отговор носи следния брой точки:

I група: за всеки верен отговор 2 точки;

II група: за всеки верен отговор 3 точки.

III група: за всеки верен отговор 2 точки;

Кандидатите отбелязват само 1 верен отговор на съответния въпрос.

Системата за оценяване на резултатите от теста е петобална, като оценката се определя както следва:

Максимален брой точки: 100

При резултат от теста:

под 80 точки - кандидатът не се допуска до интервю

от 80 до 83 точки - оценка 4.00

от 84 до 87 точки - оценка 4.25

от 88 до 91 точки - оценка 4.50

от 92 до 95 точки - оценка 4.75

от 96 до 100 точки - оценка 5.00.

За следващия етап от конкурса /интервю/ се класират кандидатите получили минимум 80 точки.

2. Интервю:

Интервюто ще съдържа въпроси по критериите за преценка на кандидатите, съгласно Приложение No 5 към чл. 42, ал. 4 от Наредбата за провеждане на конкурсите и подбора при мобилност на държавни служители за установяване в каква степен кандидатите притежават професионалните и деловите качества, необходими за изпълнението на длъжността.

Минималният резултат, при който кандидатът се счита за успешно издържал интервюто, е 4.00.

Кандидати, получили резултат под 4.00 на интервюто, не участват в крайното класиране.

3. Окончателен резултат на кандидата:

Окончателният резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти. Коефициентите, с които ще се умножат резултатите на кандидатите, предвид тяхната относителна тежест, са както следва:

- тест – коефициент 4;

- интервю – коефициент 5.

**ПРЕДСЕДАТЕЛ НА КОНКУРСНАТА КОМИСИЯ: ……………/п/……………….**

 **СТЕФАН СПАСОВ**